1. Die Wes-Kaap Onderwysdepartement (WKOD) in samewerking met die Pan-Suid-Afrikaanse Taalraad (PanSALB), die Sentrum vir die Boek, die Taaleenheid van die Departement Kultuursake en Sport, stads- en provinsiale biblioteke, die Afrikaanse Taalraad, die Suid-Afrikaanse Uitgewersvereniging (Pasa) en EDULIS bied weereens 'n graad 6 Veeltalige Skryfwerk-kompetisie in 2017 aan.
2. Die doel van die kompetisie is om die proses van skeppende skryfwerk in jong leerders te versterk en 'n liefde en belangstelling vir die ervaring daarvan te skep.
3. Aangesien skeppende skryfwerk deel van die Kurrikulum en Assesseringsbeleidsverklaring (KABV) uitmaak, mag die punte van die kompetisie vir die eerste Formele Assesseringstaak (FAT) van Kwartaal 1 gebruik word.
4. Die WKOD hoop dat hierdie uitdaging Graad 6 Tale-opvoeders sal aanmoedig om hulle leerders te motiveer om deel te neem aan die kompetisie.
5. Die kompetisie sal in leerders se Huistaal aangebied word.
6. Die finale geskrewe werke sal in 'n veeltalige storieboek, getiteld "Uit die pen van die leerder", gepubliseer word.
7. Werksessies sal deur Tale vakadviseurs in distrikte aangebied word, met die doel om skole te ondersteun ter voorbereiding en uitvoering van die kompetisie.
8.1 Daar is 'n keuse tussen narratiewe en beskrywende onderwerpe aangeheg as Bylaag A.
8.2 Leerders moet die eerste konsepstuk, sowel as die finale skryfstuk in 'n A5 oefenboek, volgens die voorgestelde kriteria in Bylaag B inhandig. Daar word van opvoeders verwag om die skryfstuk na te sien voor einde Maart 2017, volgens die assesseringsmatriks in Bylaag B.
8.3 Opvoeders selekteer hulle beste (d.w.s. slegs een) skeppende skryfstuk en skryf dit op distriksvlak in.
8.4 Die konsepstuk sowel as die finale skryfstuk moet in die A5 oefenboek na die betrokke AOO-Koördineerder teen 26 April 2017 gestuur word. 'n Lys met die besonderhede van die AOO-Koördineerders is in die tabel hieronder aangebring.
8.5 Die keurders in die distrik sal die drie (d.w.s. een per taal) beste skeppende skryfwerkstukke kortlys en dit na die Provinsiale Skeppende Skryfwerk Komitee stuur wat die tien beste stories d.w.s. 3 per taalgroep, insluitend 1 vir Sesotho, sal kies.
8.6 Die tien beste skryfstukke sal in 'n veeltalige storieboek gepubliseer word.
8.7 Alle deelnemende skole sal 'n kopie van die veeltalige storieboek ontvang.
8.8 Beide die wen-leerder asook die skool sal waardevolle pryse by 'n Provinsiale boekbekendstelling en gala-funksie in September 2017 ontvang.
9. Vind asseblief die skedule van kompetisiedatums aangeheg as Bylaag C.
10. Prinsipale word versoek om hul skole so gou as moontlik te registreer aangesien dit met die logistieke rondom die kompetisie sal help.
11. Die registrasievorm (Bylaag D) moet teen Donderdag 03 Maart 2017 by die betrokke AOO-koördineerder, soos gelys in die onderstaande tabel, ingedien word:
Distrik Koördineerder Tel E-pos Faks
Eden & Sentraal Karoo Marietjie Beukes 044 803 8316 Marietjie.Beukes@westerncape.gov.za 086 673 8499
12. Prinsipale word vriendelik versoek om die inhoud van hierdie minuut onder die aandag van die betrokke personeellede te bring.